Μίκαελ Νίλσον

Ο Μίκαελ Νίλσον (Mikael Nilsson, 24 Ιουνίου 1978) είναι πρώην διεθνής Σουηδός ποδοσφαιριστής που αγωνιζόταν στη θέση του δεξιού αμυντικού και μέσου. Αγωνίστηκε και στον Παναθηναϊκό.

Βιογραφικό 
Γεννήθηκε στις 24 Ιουνίου του 1978 στην πόλη Όβεσχολμ της Σουηδίας και έχει ύψος 1,78 μ. Ξεκίνησε την σταδιοδρομία του από την τοπική ομάδα και το 2000 έκανε το πρώτο σημαντικό βήμα στην καριέρα του όταν πήρε από την Åhus Horna BK μεταγραφή για την Χάλμσταντ, με την οποία κατέκτησε το πρωτάθλημα το 2000. Έπειτα από τέσσερα χρόνια παραμονής ο Σουηδός μπακ-χαφ μεταπήδησε το καλοκαίρι του 2004 στο αγγλικό πρωτάθλημα για λογαριασμό της Σαουθάμπτον. Μετά τον υποβιβασμό της ομάδας πήρε μεταγραφή για το ελληνικό πρωτάθλημα και τον ΠΑΟ, στον οποίο αγωνίστηκε για τέσσερα χρονιά. Στη συνέχεια (2009) αγωνίστηκε στην ομάδα της Μπρόντμπι, ενώ το 2012 αποκτήθηκε για λίγο από την Φρίμαντ Άμαγκερ, όπου και ολοκλήρωσε την καριέρα του το καλοκαίρι του 2012.

Εθνική Σουηδίας 

Ο Νίλσον ήταν διεθνής με την Εθνική Σουηδίας. Το 2002 πραγματοποίησε το ντεμπούτο του σε φιλική αναμέτρηση με την Τσεχία, όπου και σημείωσε 2 γκολ. Σε σύνολο 64 συμμετοχών, σημείωσε συνολικά 3 τέρματα. Με την εθνική της χώρας του συμμετείχε στο Μουντιάλ του 2006 και στα EURO του 2004 και του 2008, πραγματοποιώντας αξιόλογες εμφανίσεις.

Σουηδοί ποδοσφαιριστές
Ποδοσφαιριστές Παναθηναϊκού
Αμυντικοί ποδοσφαιριστές
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2006
Ποδοσφαιριστές Ευρωπαϊκού Πρωταθλήματος 2004
Ποδοσφαιριστές Πρέμιερ Λιγκ
Ποδοσφαιριστές Σούπερ Λιγκ Ελλάδας
Ποδοσφαιριστές Μπρόντμπυ ΙΦ
Ποδοσφαιριστές Εθνικής Σουηδίας
Ποδοσφαιριστές Σαουθάμπτον ΦΚ
Ποδοσφαιριστές Φρέμαντ Άμαγκερ
Ποδοσφαιριστές Χάλμσταντ ΜΚ
Ποδοσφαιριστές Σουπερλίγκα Δανίας
Σουηδοί ποδοσφαιριστές στο εξωτερικό
Ξένοι ποδοσφαιριστές στην Ελλάδα
Ξένοι ποδοσφαιριστές στη Δανία